text: [{"text_idx": "#000001", "text": "Myndin er tikin uttan fyri Hotel Brandan, har ty\u0301ska pari\u00f0 by\u0301r. L\u00f8gi\u00f0 at seta seg i\u0301 bilin, ti\u0301 alt er so einfalt i\u0301 mun tl bilar i\u0301 dag. (Mynd Vagnur)"}, {"text_idx": "#000002", "text": "Kom i\u0301 vikuna at koyra a\u0301 Velbasta\u00f0vegnum aftan fyri litfagran Morris 1000 bil, sum meg minnist no\u0301gvir koyrdu i\u0301 g\u00f8tunum i\u0301 1960- og 1970- a\u0301runum. Seinasti Morris 1000 ,meg minnist. var tann hja\u0301 Erik Petersen, sum sonurin Hergeir Petersen seinni a\u0301tti. Hesin bilur er ikki til longur. Ein beiggi mi\u0301n a\u0301tti tri\u0301ggjar Morris 1000 bilar. Les meira..."}, {"text_idx": "#000003", "text": "Um reppi\u00f0 at Bacalao i\u0301 1950-a\u0301runum var bygt a\u0301 Skipanesi"}, {"text_idx": "#000004", "text": "Ta\u00f0 sto\u0301\u00f0 ikki a\u0301 hja\u0301 Bacalao at fa\u0301a no\u0301gmiki\u00f0 av saltfiski at turka til klippfisk, ti\u0301 so no\u0301gvir trolarar vo\u0301ru eftir kri\u0301ggi\u00f0 keyptir til F\u00f8roya u\u0301r Bretlandi"}, {"text_idx": "#000005", "text": "Ta\u0301 vit ungu serliga dreingirnir blivu uppvaksnir vi\u00f0 Landavegin dro\u0301 sjo\u0301varma\u0301lin. Alt ta\u00f0 o\u0301kenda. Pa\u0301pi okkara banna\u00f0u okkum at fara oman til sjo\u0301gvin uttan vit dugdu at svimja, og ta\u00f0 l\u00e6rdu vit okkum i\u0301 Sandager\u00f0i ella i\u0301 Mylluhylinum i\u0301 Sanda\u0301."}, {"text_idx": "#000006", "text": "Nu\u0301 tu\u0301 mangan spa\u0301kar a\u0301 Vestaru bryggju, leita tankarnir um Bacalao, hetta sto\u0301ra arbei\u00f0spla\u0301ssi\u00f0, har millum 200 og 300 fo\u0301lk arbeiddu. No\u0301gv eru go\u0301\u00f0u minnini. Vit eru ju\u0301 uppvaksin vi\u00f0 Bacalao, partaferlag, sum var stovna\u00f0 i\u0301. oktobur ma\u0301na\u00f0 1953, ta\u0301 eg var fy\u0301ra a\u0301ra gamal. Longu a\u0301 ungum a\u0301rum vistu vit, at Bacalao merkir toskur a\u0301 sponskum og portugisiskum. Les meira..."}, {"text_idx": "#000007", "text": "Forvitnislig mynd fra\u0301 1956 av fimleikarum i\u0301 Havnar fimleikafelag"}, {"text_idx": "#000008", "text": "Alti\u0301\u00f0 a\u0301hugavert og spennandi at fa\u0301a eldri mynd i\u0301 hondina, sum tu\u0301 ikki hevur s\u00e6\u00f0 a\u0301\u00f0ur. Herfyri fekk eg mynd av fimleikarum fra\u0301 1956. Fimleikararnir eru i\u0301 dag um a\u0301ttati a\u0301ra aldur pluss og minus eitt a\u0301r. Fleiri eru farnir. Ja, so at royna at finna fram \u00f8ll n\u00f8vnini, og vi\u00f0 hja\u0301lp fra\u0301 Finn Bj\u00f8rn mi\u0301n go\u0301\u00f0a vini a\u0301 Fjo\u0301ni finna vit 33 av 36 n\u00f8vnum. Summi andlit kennir tu\u0301 beinanvegin men onnur ikki. So at leita ymsasta\u00f0ni."}, {"text_idx": "#000009", "text": "1956 var serligt sku\u0301laa\u0301r, ti\u0301 ta\u0301 var To\u0301rshavnar kommunusku\u0301li tikin i\u0301 ny\u0301tslu. \u00c6tlanin var at byggja sku\u0301lan sunnanfyri Plantasjuna, men \u00e6tlanin var slept, og i\u0301 1952 var grivi\u00f0 u\u0301t og grundin li\u00f0ug i\u0301 1953. Ste\u00f0gur kom ta\u0301 i\u0301 til seinast i\u0301 1954, men logsins 3. septembur 1956 fo\u0301ru 440 n\u00e6mingar i\u0301 19 flokkum i\u0301 ny\u0301ggja sku\u0301lan. Pla\u0301ss var fyri 700 n\u00e6mingum, sum seinni kundi vi\u0301\u00f0kast 1000 n\u00e6mingar. Myndin er tikin i\u0301 ny\u0301ggju fimleikah\u00f8llini i\u0301 Kommunusku\u0301lanum, ti\u0301 fimleikah\u00f8llin, sum var kny\u0301tt at Realsku\u0301lan var tikin ni\u00f0ur og sett upp aftur u\u0301ti a\u0301 To\u0301rshavnar skipasmi\u00f0ju. Kanska onkur kennist vi\u00f0 fimleikararnar nummar 2, 9 og 15 (Vagnur)"}, {"text_idx": "#000011", "text": "I\u0301 1985 skriva\u00f0i Esmar Fugl\u00f8 bo\u0301klingin Okkurt a\u0301 lei\u00f0 mi\u0301ni \u2013 ga\u0301va til vinir og kenningar"}, {"text_idx": "#000013", "text": "Ta\u0301 vit vo\u0301ru unglingar vi\u00f0 Landavegin, komu vit mangan oman a\u0301 Vestaru bryggju, navn, sum vit ikki kendust vi\u00f0 ta\u0301. Ti\u0301 vit s\u00f8gdu oman a\u0301 Bacalao, Skipasmi\u00f0juna, Salts\u00f8luna, Tunnuvirki\u00f0, I\u0301skaina, Fiskasentralin ella A\u0301laker. Minnist v\u00e6l Esmar Fugl\u00f8, sum var stjo\u0301ri i\u0301 Esso. Visti eisini, at hann var kendur vinnuli\u0301vsma\u00f0ur og sigldi \u00f8ll a\u0301rini undir seinna heimsbardaga, har hann forvann no\u0301gvan pening sum skipari vi\u00f0 Leivi \u00d8ssursyni. Les meira..."}, {"text_idx": "#000016", "text": "Ta\u0301 eg i\u0301 myndabo\u0301k hja\u0301 familjuni si\u0301ggi sluppina Grundick hja\u0301 abba mi\u0301num pumpa sjo\u0301gv u\u0301r sto\u0301rum farmaskipi, gj\u00f8rdist eg forvitin. Myndirnar eru fra\u0301 1941. Eg at leita og kom i\u0301 bo\u0301kini Stri\u0301\u00f0sa\u0301rini 2 eftir Niels Juul Arge fram a\u0301 greinina um finska farmaskipi\u00f0 Carolinu Thorden, sum eg hev\u00f0i lisi\u00f0 um fyri nu\u0301 no\u0301gvum a\u0301rum si\u0301\u00f0ani. Skipi\u00f0 var komi\u00f0 u\u0301r Amerika a\u0301 rannso\u0301knarfer\u00f0 fyrst til Vard\u00f8 i\u0301 Norra og var komi\u00f0 til F\u00f8roya. Skipi\u00f0 var 26. mars 1941 eysturi u\u0301r Bor\u00f0uni, har skiparin fekk bo\u00f0 fra\u0301 bretum at sigla i\u0301 No\u0301lsoyarfj\u00f8r\u00f0. Les meira..."}, {"text_idx": "#000017", "text": "Regin, Simme og Haldin vo\u0301ru vi\u00f0 i\u0301 f\u00f8royafilmi fra\u0301 1961"}, {"text_idx": "#000018", "text": "Regin, sa\u0301li (1939-2019), Simme (f\u00f8ddur 1932) og Haldin, sa\u0301li (1938-2012) avmynda\u00f0ir i\u0301 To\u0301rsh\u00f8ll i\u0301 1961 i\u0301 sambandi vi\u00f0 f\u00f8royafilm."}, {"text_idx": "#000019", "text": "Fekk forvitnisliga mynd fra\u0301 1961 sendandi fra\u0301 vinmanni. Kenni allar to\u0301nleikararnar a\u0301 myndini Simma Jacobsen, Regin Jacobsen, sa\u0301la og Haldin Joensen, sa\u0301la. Ditta\u00f0i m\u00e6r at ringja til Simma, sum nu\u0301 er 91 a\u0301ra gamla. Spurdi, um hann minnist hesa mynd. Ju\u0301, ta\u00f0 gj\u00f8rdi hann. Hetta skuldi gerast a\u0301hugaverd samr\u00f8\u00f0a. Og Simmi sigur: Les meira..."}, {"text_idx": "#000020", "text": "Standmyndin ongan go\u0301\u00f0an havt i\u0301 mong, mong a\u0301r. Nu\u0301 ho\u0301mast ein glotti"}, {"text_idx": "#000021", "text": "Gle\u00f0i meg aftur at si\u0301ggja umv\u00e6ldu standmyndina i\u0301 Havnara\u0301. Brotin gl\u00f8s mugu skiftast, ny\u0301ggj ljo\u0301s i\u0301 a\u0301nna, ja, og pumpiverki\u00f0 skamt fra\u0301 vegnum ma\u0301 h\u00f8vu\u00f0sumv\u00e6last. Vit si\u0301ggja ljo\u0301sini i\u0301 a\u0301nni og r\u00f8rini, har vatni\u00f0 ver\u00f0ur sproyta\u00f0 upp a\u0301 standmyndina. (Mynd Vagnur)"}, {"text_idx": "#000022", "text": "Vit eru so heppin at hava Plantasjuna og harvi\u00f0 Havnara\u0301 sum n\u00e6rmasti granni. Gangi fram vi\u00f0 a\u0301nni mest sum hv\u00f8nn dag og fegnist um tr\u00f8, dunnur og serligu standmyndina i\u0301 a\u0301nni. I\u0301 1992 evna\u00f0i listama\u00f0urin Tro\u0301ndur Patursson standmyndina, sum myndar hest vi\u00f0 Sju\u0301r\u00f0i a\u0301 bakinum og ormin Fr\u00e6nir, sum kemur u\u0301r a\u0301nni. Hugskoti\u00f0 hevur listama\u00f0urin funni\u00f0 i\u0301 Sju\u0301r\u00f0arkv\u00e6\u00f0num \u2013 Regin smi\u00f0i. ."}, {"text_idx": "#000023", "text": "V\u00f8kur standmynd u\u0301r sta\u0301li vi\u00f0 v\u00f8krum litgl\u00f8sum, sum fingu ljo\u0301s fra\u0301 lyktum i\u0301 a\u0301nni. No\u0301gv fo\u0301lk so\u0301ust fyrstu a\u0301rini standa vi\u00f0 a\u0301arbakkan hyggjandi at standmyndini og uttan iva lo\u0301tu tankarnar reika. Men seinastu no\u0301gvu a\u0301rini hevur standmyndin ongan go\u0301\u00f0an havt. Ditta\u00f0i m\u00e6r at kanna ma\u0301li\u00f0, hvi\u0301 so var. Spell, ti\u0301 meg minnist vakra samsp\u00e6li\u00f0 millum vatni\u00f0, litgl\u00f8sini, hestin, Sju\u0301r\u00f0 og ormin Fr\u00e6nir. Les meira..."}, {"text_idx": "#000024", "text": "Fekk sendandi a\u0301hugaverda mynd av n\u00e6mingum/fimleikarum"}, {"text_idx": "#000025", "text": "Myndin tikin i\u0301 sku\u0301lagar\u00f0inum i\u0301 Realsku\u0301lan."}, {"text_idx": "#000026", "text": "Fekk um dagarnar sendandi mynd fra\u0301 do\u0301ttir Jens Guttesen sa\u0301la. Myndin er av n\u00e6mingum/fimleikarum i\u0301 gamla Realsku\u0301la. A\u0301sa mamma mi\u0301n gekk i\u0301 sama flokki sum fleiri a\u0301 myndini, og meg minnist, at tey hittust a\u0301 gamalsaldrinum til samkomu a\u0301 Hotel Hafnia. Hetta var mamma o\u0301gvuliga fegin um. Les meira..."}, {"text_idx": "#000027", "text": "U\u0301r myndasavninum \u2013 A\u0301hugaverd mynd fra\u0301 1950-a\u0301runum"}, {"text_idx": "#000028", "text": "10-mannaf\u00f8rini liggja undir Mu\u0308llers pakkhu\u0301si, a\u0301\u00f0renn lei\u00f0in gongur u\u0301t a\u0301 Gulan. (Mynd Christian Holm Jacobsen myndasavn.)"}, {"text_idx": "#000029", "text": "Hv\u00f8rja fer\u00f0 eg si\u0301ggi eldri mynd, hugsa\u00f0i allar fyrstum a\u0301ri\u00f0, myndin er tikin? Myndin omanfyri er l\u00f8tt at gita, ti\u0301 ny\u0301ggi Sjo\u0301manssku\u0301lin er go\u0301\u00f0ur at mi\u00f0ja seg eftir. U\u0300tgrevsturin til Sjo\u0301manssku\u0301lan byrja\u00f0i i\u0301 1958 og eftir dru\u0301gt arbei\u00f0i var sku\u0301lin vi\u0301gdur 4. januar 1962. So myndin er fra\u0301 1958 ella 1959. Helst 1958. Uppi a\u0301 Heynum h\u00f8gru megin flutti H\u00f8gni Mohr og konan inn i\u0301 ny\u0301ggj hu\u0301s i\u0301 1959. Si\u0301ggi ikki hu\u0301sini a\u0301 myndini. A\u0301hugavert at si\u0301ggja ju\u0301st hesa myndina, ti\u0301 ta\u0301 var\u00f0 ro\u0301\u00f0 kapp inn i\u0301 Va\u0301gsbotn."}, {"text_idx": "#000030", "text": "Kappro\u0301\u00f0rarba\u0301tarnir sto\u0301\u00f0u til framsy\u0301ningar a\u0301 Bursatanga, og ta\u0301 teir vo\u0301ru flota\u00f0ir a\u0301 o\u0301lavs\u00f8ku, ro\u0301\u00f0u teir fram vi\u00f0 a\u0301sko\u00f0arunum a\u0301 Va\u0301gsbotni, a\u0301\u00f0renn lei\u00f0in gekk vestureftir undir Mu\u0308llers pakkhu\u0301s fyri si\u0301\u00f0ani at ro\u0301gva u\u0301t undir Argjaland ella u\u0301t a\u0301 Gulan. Skipasmi\u00f0jan var ikki eins sto\u0301r i\u0301 1958. Ein sleipivongnur og so sto\u0301ra barakkin, har alt timburarbei\u00f0i\u00f0 fo\u0301r fram. Ta\u0301 bygdi skipasmi\u00f0jan skip u\u0301r timbri. Hekla a\u0301raka Skeiva pakkhu\u0301s er a\u0301 no\u0301gvum myndum. Hetta far ma\u0301 hava ligi\u00f0 mong a\u0301r vi\u00f0 teym, ti\u0301 fa\u0301 skip eru avmynda\u00f0 so no\u0301gv sum Hekla, sum hevur si\u0301na s\u00f8gu. A\u0301 myndini er Sjo\u0301manssku\u0301li sjo\u0301manssku\u0301li og ikki konto\u0301r hja\u0301 skipasmi\u00f0juni MESt. A\u0301hugaverd mynd. (Vagnur)"}, {"text_idx": "#000031", "text": "Hitti tv\u00e6r skemtiligar gentur i\u0301 Keypmannahavn i\u0301 2009"}, {"text_idx": "#000032", "text": "Genturnar vildu a\u0301 henda ha\u0301tt stu\u00f0la teimum samkyndu. (Mynd Vagnur)"}, {"text_idx": "#000033", "text": "Vit vo\u0301ru i\u0301 Danmark i\u0301 2009 og vitja\u00f0u ein vinkonu, sum ti\u0301verri ikki er millum okkum longur. Eg var ta\u0301 u\u0301ti fyri serligari hending vi\u00f0 kanalirnar i\u0301 Keypmannahavn, ta\u0301 fo\u0301lk flokka\u00f0ust um tv\u00e6r ungar gentur, sum h\u00f8vdu eins litt yvirskegg og ha\u0301ri\u00f0. Eg fann fram myndato\u0301li\u00f0 og spurdi genturnar, um eg kundi taka mynd av teimum. Ju\u0301, ta\u00f0 kundi eg gott, og eg fekk eisini s\u00f8guna um yvirskeggini. Les meira..."}]